

|  |  |  |
| --- | --- | --- |
|  |  |  |
|  | HIIUMAA VALLAVOLIKOGU |  |
|  | **OTSUS** |  |

|  |  |
| --- | --- |
| Kärdla |  nr  |

|  |  |
| --- | --- |
|  |  |
|  |  |

|  |  |
| --- | --- |
| **Teemaplaneeringu ja keskkonnamõju strateegilise hindamise algatamine**  |  |
|  |  |
|  |  |
| Planeerimisseaduse § 4 lg 21, § 74 lg-te 4 ja 8, § 77 lg-te 1 ja 4, § 93 lg 2, keskkonnamõju hindamise ja keskkonnajuhtimissüsteemi seaduse § 33 lg 2 p 2, lg-te 3 ja 6, § 34 lg 2, § 35 lõigete 3 ja 5 ning Elektrilevi OÜ 01.08.2024 teemaplaneeringu algatamise taotluse alusel, arvestades otsuse seletuskirjas toodud kaalutlusi ning ametite esitatud seisukohti |
|  |
|  |
| 1. Algatada Hiiumaa valla üldplaneeringu 110 kV liini teemaplaneeringu(*teemaplaneeringu*) koostamine.
2. Teemaplaneeringu koostamise eesmärgiks on 110 kV uue liinitrassi üldise asukoha ja sellest tekkivate kitsenduste määramine arvestades kavandatava tegevusega kaasnevaid sotsiaalseid aspekte ja keskkonnamõju ning majanduslikke ja tehnilisi võimalusi ning põhjendatud juhul ettepaneku tegemine Hiiu maakonnaplaneeringu ja kehtiva(te) üldplaneeringu(te) muutmiseks antud küsimuses. Teemaplaneeringu esialgsed lähteseisukohad on toodud lisas 1.
3. Teemaplaneeringu planeeringuala suurus on ligikaudu 82,5 km² Planeeringuala on esitatud käesoleva otsuse lisas 2.
4. Algatada teemaplaneeringu keskkonnamõju strateegiline hindamine (*KSH*), kuna eelhinnangu põhjal (lisa 3) võib uue 110 kV liinitrassi rajamine avaldada keskkonnale ja elanikkonnale olulist mõju.
5. Teemaplaneeringu koostamise korraldaja on Hiiumaa Vallavalitsus (Hiiu maakond Hiiumaa vald Kärdla Keskväljak 5a) ja kehtestaja Hiiumaa Vallavolikogu (Hiiu maakond Hiiumaa vald Kärdla Keskväljak 5a). Teemaplaneeringu ja KSH koostaja leitakse hankemenetluse teel peale teemaplaneeringu algatamist.
6. Hiiumaa Vallavalitsusel viia läbi vajalikud hankemenetlused töö teostaja leidmiseks ja sõlmida lepingud teemaplaneeringu, KSH ja vajalike uuringute teostamiseks ja seotud kulude katmiseks.
7. Hiiumaa vallal ei ole kohustust välja ehitada planeeringukohaseid rajatisi, sealhulgas avalikuks kasutamiseks ettenähtud teed ja sellega seonduvad rajatisi, välisvalgustust ning tehnorajatisi. Planeeringu kohaste rajatiste väljaehitamise täitmiseks ei eraldata rahalisi vahendeid valla eelarvest, välja arvatud juhul, kui lepitakse eraldi kokku rajatiste finantseerimises või kulude katmises. Enne planeeringu vastuvõtmist tuleb Hiiumaa Vallavalitsusel sõlmida planeeringu realiseerimisest huvitatud isikuga haldusleping planeeringukohaste rajatiste väljaehitamiseks või väljaehitamisega seotud kulude täielikuks või osaliseks kandmiseks (väljaehitamise kokkulepe). Planeeringukohaste rajatiste väljaehitamise kokkuleppe mittesaavutamisel ehitab Hiiumaa vald planeeringukohased rajatised välja vastavalt võimalustele ajal, mil nende väljaehitamine on sätestatud Hiiumaa valla eelarvestrateegias ja Hiiumaa valla arengukavas.
8. Avaldada teemaplaneeringu algatamise ja keskkonnamõju strateegilise hindamise algatamise teade 14 päeva jooksul algatamisest Ametlikes Teadaannetes, Hiiumaa valla veebilehel ja ajalehes Hiiu Leht ning esimesel võimalusel Hiiumaa valla väljaandes.
9. Teemaplaneeringu ja KSH algatamisest teavitada 30 päeva jooksul algatamisest planeerimisseaduse § 76 lõigetes 1 ja 2 nimetatud isikuid ja asutusi.
10. Teemaplaneeringu koostamise ja keskkonnamõju strateegilise hindamise algatamise otsusega on võimalik tutvuda tööajal Hiiumaa Vallavalitsuses (Hiiumaa vald Kärdla Keskväljak 5a) ja Hiiumaa valla veebilehel.
11. Otsus jõustub teatavakstegemisest.
12. Teemaplaneeringu algatamine on menetlustoiming, millega ei teki huvitatud isikule õigustatud ootust, et Hiiumaa Vallavolikogu teemaplaneeringu vastu võtab või kehtestab. Menetlustoimingud on vaidlustatavad koos haldusaktiga, milleks on planeeringu kehtestamise või kehtestamata jätmise otsus.
 |
|  |

Anu Pielberg

Hiiumaa Vallavolikogu esimees